CELEX: 32009D0363
Language: fi
Date: 2009-04-30 00:00:00
Title: 2009/363/EY: Komission päätös, tehty 30 päivänä huhtikuuta 2009 , tapausmäärittelyjen vahvistamisesta tartuntatautien ilmoittamiseksi yhteisön verkostolle Euroopan parlamentin ja neuvoston päätöksen N:o 2119/98/EY mukaisesti tehdyn päätöksen 2002/253/EY muuttamisesta (tiedoksiannettu numerolla K(2009) 3517) (ETA:n kannalta merkityksellinen teksti)

1.5.2009   
            
            
               FI
            
            
               Euroopan unionin virallinen lehti
            
            
               L 110/58
            
         
      KOMISSION PÄÄTÖS,
   tehty 30 päivänä huhtikuuta 2009,
   tapausmäärittelyjen vahvistamisesta tartuntatautien ilmoittamiseksi yhteisön verkostolle Euroopan parlamentin ja neuvoston päätöksen N:o 2119/98/EY mukaisesti tehdyn päätöksen 2002/253/EY muuttamisesta
   (tiedoksiannettu numerolla K(2009) 3517)
   (ETA:n kannalta merkityksellinen teksti)
   (2009/363/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tartuntatautien epidemiologisen seurannan ja valvonnan verkoston perustamisesta yhteisöön 24 päivänä syyskuuta 1998 tehdyn Euroopan parlamentin ja neuvoston päätöksen N:o 2119/98/EY (1) ja erityisesti sen 3 artiklan c alakohdan,
   sekä katsoo seuraavaa:
   
               (1)
            
            
               Yhteisön verkoston piiriin Euroopan parlamentin ja neuvoston päätöksen N:o 2119/98/EY mukaisesti asteittain otettavista tartuntataudeista 22 päivänä joulukuuta 1999 tehdyn komission päätöksen 2000/96/EY (2) liitteessä I olevan 2.1 kohdan mukaisesti ”rokotuksin ehkäistävät taudit”, influenssa mukaan luettuna, kuuluvat päätöksen N:o 2119/98/EY mukaisesti yhteisön verkoston suorittaman epidemiologisen seurannan piiriin.
            
         
               (2)
            
            
               Tapausmäärittelyjen vahvistamisesta tartuntatautien ilmoittamiseksi yhteisön verkostolle Euroopan parlamentin ja neuvoston päätöksen N:o 2119/98/EY mukaisesti 19 päivänä maaliskuuta 2002 tehdyn komission päätöksen 2002/253/EY (3) 2 artiklan mukaisesti kyseisen päätöksen liitteessä vahvistetut tapausmäärittelyt olisi viimeisimpien tieteellisten tietojen perusteella saatettava ajan tasalle siinä määrin kuin on tarpeen.
            
         
               (3)
            
            
               Useista uuden influenssaviruksen tapauksista on ilmoitettu Pohjois-Amerikassa ja vastikään useissa jäsenvaltioissa. Kyseinen virus on yksi niistä moninaisista muodoista, joita päätöksen 2000/96/EY liitteessä I luetellulla ”influenssalla” voi olla. Kuitenkin kun otetaan huomioon, että tämä uusi virus aiheuttaa pandeemisen influenssan riskin ja edellyttää yhteisön ja kansallisten toimivaltaisten viranomaisten välistä välitöntä koordinointia, on tarpeen esittää siitä erityinen tapausmäärittely, jolla se erotetaan yleisemmästä influenssan tapausmäärittelystä ja jonka ansiosta kansalliset toimivaltaiset viranomaiset voivat ilmoittaa tarvittavat tiedot päätöksen N:o 2119/98/EY 4 artiklan mukaiselle yhteisön verkostolle.
            
         
               (4)
            
            
               Tautien ehkäisyn ja valvonnan eurooppalaisen keskuksen perustamisesta 21 päivänä huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (4) 9 artiklan mukaisesti tautien ehkäisyn ja valvonnan eurooppalainen keskus antoi komission pyynnöstä teknisen asiakirjan tämän tartuntataudin tapausmäärittelystä auttaen komissiota ja jäsenvaltioita kehittämään toimintastrategioita seurannan ja reagoinnin alalla. Päätöksen 2002/253/EY liitteessä lueteltuja tapausmäärittelyjä olisi päivitettävä tämän tiedon pohjalta.
            
         
               (5)
            
            
               Tässä päätöksessä säädetyt toimenpiteet ovat päätöksen N:o 2119/98/EY 7 artiklassa perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Täydennetään päätöksen 2002/253/EY liite tämän päätöksen liitteeseen sisältyvällä uudella tapausmäärittelyllä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 30 päivänä huhtikuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 268, 3.10.1998, s. 1.
   
      (2)  EYVL L 28, 3.2.2000, s. 50.
   
      (3)  EYVL L 86, 3.4.2002, s. 44.
   
      (4)  EUVL L 142, 30.4.2004, s. 1.
   
      LIITE
      Lisätään päätöksen 2002/253/EY liitteeseen seuraava sanamuoto:
      
         ”UUSI INFLUENSSAVIRUS A(H1N1) (NS. SIKAINFLUENSSAVIRUS A(H1N1) TAI MEKSIKOLAINEN INFLUENSSAVIRUS (1)
         
         
            Kliiniset kriteerit
         
         Henkilö, jolle tulee yksi seuraavista kolmesta:
         
                     —
                  
                  
                     kuume > 38 °C JA akuutin hengitystietulehduksen merkit ja oireet,
                  
               
                     —
                  
                  
                     keuhkokuume (vakava hengitystiesairaus),
                  
               
                     —
                  
                  
                     selittämättömän akuutin hengitystiesairauden aiheuttama kuolema.
                  
               
            Laboratoriokriteerit
         
         Vähintään yksi seuraavista testeistä:
         
                     —
                  
                  
                     RT-PCR,
                  
               
                     —
                  
                  
                     virusviljely (edellyttää BSL 3 -tasoa),
                  
               
                     —
                  
                  
                     uutta influenssavirusta A(H1N1) neutraloivien vasta-aineiden määrän nelinkertainen nousu (edellyttää rinnakkaisia seeruminäytteitä taudin akuutista vaiheesta ja toipilasvaiheesta vähintään 10–14 päivän kuluttua).
                  
               
            Epidemiologiset kriteerit
         
         Vähintään yksi seuraavista kolmesta taudin puhkeamista edeltävien 7 päivän aikana:
         
                     —
                  
                  
                     henkilö, joka on ollut läheisessä kosketuksessa vahvistettuun uuden influenssaviruksen A(H1N1) tartuttamaan tapaukseen tämän ollessa sairas,
                  
               
                     —
                  
                  
                     henkilö, joka on matkustanut alueelle, jolla on dokumentoitu jatkuvia ihmisestä toiseen tapahtuneita uuden influenssaviruksen A(H1N1) tartuntoja,
                  
               
                     —
                  
                  
                     henkilö, joka työskentelee laboratoriossa, jossa testataan näytteitä uuden influenssaviruksen A(H1N1) havaitsemiseksi.
                  
               
            Tapausluokitus
         
         A.   Tutkittava tapaus
         
         Kaikki, jotka täyttävät kliiniset ja epidemiologiset kriteerit.
         B.   Todennäköinen tapaus
         
         Kaikki, jotka täyttävät kliiniset JA epidemiologiset kriteerit JA jotka ovat laboratoriotesteissä saaneet positiivisen testituloksen tyypin A influenssaviruksesta, jonka alatyyppi ei ole tiedossa.
         C.   Vahvistettu tapaus
         
         Kaikki, jotka täyttävät laboratoriokriteerit tapauksen vahvistamista varten.
      
      
         (1)  Nimi muutetaan Maailman terveysjärjestön antaman määritelmän mukaisesti.”